## Rješenje o određivanju ispitnih centara za provedbu vozačkih ispita

### NN 146/2009 (9.12.2009.), Rješenje o određivanju ispitnih centara za provedbu vozačkih ispita

146 09.12.2009 Rješenje o određivanju ispitnih centara za provedbu vozačkih ispita

MINISTARSTVO UNUTARNJIH POSLOVA

3565

Na temelju članka 207. stavka 1. Zakona o sigurnosti prometa na cestama (»Narodne novine« broj 67/08.), ministar unutarnjih poslova donosi

RJEŠENJE

O ODREĐIVANJU ISPITNIH CENTARA ZA PROVEDBU VOZAČKIH ISPITA

Članak 1.

Ovlaštena stručna organizacija iz članka 206. Zakona o sigurnosti prometa na cestama organizirat će provedbu vozačkih ispita putem ispitnih centara u gradovima: Krapina, Varaždin, Čakovec, Sisak, Koprivnica, Bjelovar, Virovitica, Požega, Osijek, Vukovar, Slavonski Brod, Karlovac, Rijeka, Pazin, Gospić, Zadar, Šibenik, Split, Dubrovnik, Velika Gorica, Pula, Vinkovci i Zagreb.

Iznimno od stavka 1. ovoga članka ovlaštena stručna organizacija iz članka 206. Zakona o sigurnosti prometa na cestama neće provoditi vozačke ispite iz nastavnog predmeta Upravljanje vozilom u onim ispitnim centrima koji ne ispunjavaju propisane kriterije iz članka 2. ovoga Rješenja.

Članak 2.

Ovlaštena stručna organizacija iz članka 206. Zakona o sigurnosti prometa na cestama organizirat će provedbu vozačkih ispita putem ispitnih centara i u mjestima – gradovima koja su sastavni dio ispitnog centra. Mjesta – gradovi određuju se na temelju sljedećih kriterija:

1. minimuma prometno-tehničkih uvjeta za provedbu vozačkog ispita iz nastavnog predmeta Upravljanje vozilom, za pojedinu kategoriju vozila,

2. prosječnog godišnjeg broja kandidata u mjestu – gradu i postojanja autoškole,

3. udaljenosti određenog mjesta – grada od najbližeg ispitnog centra i prometne povezanosti.

Mjesta – gradovi iz stavka 1. ovoga članka moraju imati minimum prometno-tehničkih uvjeta u skladu sa zahtjevima i sadržajima Programa vozačkog ispita iz nastavnog predmeta Upravljanje vozilom za pojedinu kategoriju vozila i to:

– prometno vježbalište,

– ceste s jednosmjernim i dvosmjernim prometom na kojima je ograničenje brzine od 50 do 80 km/sat,

– cestu s fizički odvojenim kolničkim trakama ili cestu s po dvije prometne trake u jednom smjeru,

– raskrižja cesta na kojima je odvijanje prometa uređeno prometnim znakovima

– raskrižja cesta na kojima je odvijanje prometa uređeno uređajima za davanje znakova prometnim svjetlima – semaforima,

– raskrižje s kružnim tokom prometa,

– potrebnu razvijenost gradske mreže prometnica,

– dostupnost javnog prijevoza,

– srednju gustoću i intenzitet prometa,

– ceste izvan naselja na kojima je ograničenje brzine do 90 km/h,

– uključivanje na autocestu iIi brzu cestu ili državnu cestu.

Provedba vozačkih ispita organizirat će se u mjestu – gradu koje ispunjava uvjete u skladu s kriterijima iz ovoga članka.

Članak 3.

Neovisno o kriterijima iz članka 2. ovoga rješenja, u mjestima na otocima koji nisu mostom povezani s kopnom, ovlaštena stručna organizacija iz članka 206. Zakona o sigurnosti prometa na cestama, organizirat će provedbu vozačkih ispita u tim mjestima.

Članak 4.

Na temelju kriterija iz članaka 2. i 3. ovoga Rješenja, ovlaštena stručna organizacija iz članka 206. Zakona o sigurnosti prometa na cestama, organizirat će provedbu vozačkih ispita u sljedećim mjestima – gradovima:

1. Za područje Ispitnog centra Zagreb u:

– Zagrebu (sve kategorije vozila).

2. Za područje Ispitnog centra Velika Gorica u:

– Velikoj Gorici (sve kategorije vozila osim D kategorije),

– Samoboru (za kategoriju vozila A1, A2, A, B, B+E, F, G, M),

– Ivanić Gradu (za kategoriju vozila A1, A2, A, B, B+E, F, G, M),

– Zaprešiću (za kategoriju vozila A1, A2, A, B, B+E, F, G, M),

– Vrbovcu (za kategoriju vozila A1, A2, A, B, B+E, F, G, M),

– Jastrebarskom (za kategoriju vozila A1, A2, A, B, B+E, F, G, M).

3. Za područje Ispitnog centra Krapina u:

– Krapini (sve kategorije vozila osim D kategorije),

– Zaboku (za kategoriju vozila A1, A2, A, B, B+E, F, G, M),

– Zlataru (za kategoriju vozila A1, A2, A, B, B+E, F, G, M).

4. Za područje Ispitnog centra Varaždin u:

– Varaždinu (sve kategorije vozila),

– Ivancu (za kategoriju vozila A1, A2, A, B, B+E, F, G, M),

– Ludbregu (za kategoriju vozila A1, A2, A, B, B+E, F, G, M).

5. Za područje Ispitnog centra čakovec u:

– Čakovcu (sve kategorije vozila osim D kategorije).

6. Za područje Ispitnog centra Sisak u:

– Sisku (sve kategorije vozila),

– Kutini (sve kategorije vozila osim D kategorije),

– Novskoj (za kategoriju vozila A1, A2, A, B, B+E, F, G, M),

– Petrinji (za kategoriju vozila A1, A2, A, B, B+E, F, G, M).

7. Za područje Ispitnog centra Koprivnica u:

– Koprivnici (sve kategorije vozila osim D kategorije),

– Križevcima (za kategoriju vozila A1, A2, A, B, B+E, F, G, M),

– Đurđevcu (za kategoriju vozila A1, A2, A, B, B+E, F, G, M).

8. Za područje Ispitnog centra Bjelovar u:

– Bjelovaru (sve kategorije vozila),

– Daruvaru (za kategoriju vozila A1, A2, A, B, B+E, F, G, M).

9. Za područje Ispitnog centra Virovitica u:

– Virovitici (sve kategorije vozila osim D kategorije),

– Slatini (za kategoriju vozila A1, A2, A, B, B+E, F, G, M).

10. Za područje Ispitnog centra Požega:

– u Požegi (sve kategorije vozila osim D kategorije).

11. Za područje Ispitnog centra Osijek u:

– Osijeku (sve kategorije vozila),

– Đakovu (sve kategorije vozila osim D kategorije),

– Našicama (za kategoriju vozila A1, A2, A, B, B+E, F, G, M),

– Belom Manastiru (za kategoriju vozila A1, A2, A, B, B+E, F, G, M).

12. Za područje Ispitnog centra Vukovar u:

– Vukovaru (za kategoriju vozila A1, A2, A, B, B+E, Cl, C1+E, F, G, M).

13. Za područje Ispitnog centra Vinkovci u:

– Vinkovcima (sve kategorije vozila),

– Županji (za kategoriju vozila A1, A2, A, B, B+E, F, G, M).

14. Za područje Ispitnog centra Slavonski Brod u:

– Slavonskom Brodu (sve kategorije vozila),

– Novoj Gradišci (za kategoriju vozila A1, A2, A, B, B+E, F, G, M).

15. Za područje Ispitnog centra Karlovac u:

– Karlovcu (sve kategorije vozila),

– Ogulin (za kategoriju vozila A1, A2, A, B, B+E, F, G, M).

16. Za područje Ispitnog centra Rijeka u:

– Rijeci (sve kategorije vozila),

– Malom Lošinju (za kategoriju vozila A1, A2, A, B, B+E, F, G, M),

– Rabu (za kategoriju vozila A1, A2, A, B, B+E, F, G, M),

– Krku (za kategoriju vozila A1, A2, A, B, B+E, F, G, M).

17. Za područje Ispitnog centra Pazin u:

– Poreču (sve kategorije vozila osim D kategorije),

– Umagu (za kategoriju vozila A1, A2, A, B, B+E, F, G, M),

– Buzetu (za kategoriju vozila A1, A2, A, B, B+E, F, G, M).

18. Za područje Ispitnog centra Pula u:

– Puli (sve kategorije vozila),

– Rovinju (za kategoriju vozila A1, A2, A, B, B+E, F, G, M),

– Labinu (za kategoriju vozila A1, A2, A, B, B+E, F, G, M).

19. Za područje Ispitnog centra Gospić u:

– Gospiću (sve kategorije vozila osim D kategorije),

– Otočcu (za kategoriju vozila A1, A2, A, B, B+E, F, G, M).

20. Za područje Ispitnog centra Zadar u:

– Zadru (sve kategorije vozila),

– Benkovcu (za kategoriju vozila A1, A2, A, B, B+E, F, G, M).

21. Za područje Ispitnog centra Šibenik u:

– Šibeniku (sve kategorije vozila osim D kategorije),

– Kninu (za kategoriju vozila A1, A2, A, B, B+E, F, G, M).

22. Za područje Ispitnog centra Split u:

– Splitu (sve kategorije vozila),

– Sinju (za kategoriju vozila A1, A2, A, B, B+E, F, G, M),

– Makarskoj (za kategoriju vozila A1, A2, A, B, B+E, F, G, M),

– lmotskom (za kategoriju vozila A1, A2, A, B, B+E, F, G, M),

– Solinu (za kategoriju vozila A1, A2, A, B, B+E, F, G, M),

– Starigradu (za kategoriju vozila A1, A2, A, B, B+E, F, G, M),

– Supetru (za kategoriju vozila A1, A2, A, B, B+E, F, G, M).

23. Za područje Ispitnog centra Dubrovnik u:

– Dubrovniku (sve kategorije vozila),

– Metkoviću (sve kategorije vozila osim D kategorije),

– Pločama (za kategoriju vozila A1, A2, A, B, B+E, F, G, M),

– Korčuli (za kategoriju vozila A1, A2, A, B, B+E, F, G, M).

Članak 5.

Osim mjesta – gradova određenih člankom 4. ovoga Rješenja u slučaju potrebe ovlaštena stručna organizacija iz članka 206. Zakona o sigurnosti prometa na cestama dat će prijedlog za promjenu broja mjesta – gradova ministru unutarnjih poslova radi donošenja novoga rješenja, ravnajući se pri tome propisanim kriterijima iz članka 2. ovoga rješenja.

Za mjesto – grad koji nakon stupanja na snagu ovoga Rješenja ispuni kriterije iz članka 2. ovoga rješenja, ovlaštena stručna organizacija iz članka 206. Zakona o sigurnosti prometa na cestama može prema potrebi dati prijedlog za dopunu mjesta – gradova za provedbu vozačkih ispita ministru unutarnjih poslova radi donošenja novoga rješenja, ravnajući se pri tome propisanim kriterijima iz članka 2. ovoga rješenja.

Članak 6.

Stupanjem na snagu ovoga Rješenja prestaje važiti Rješenje o određivanju ispitnih centara za provedbu vozačkih ispita (»Narodne novine«, broj 09/2006.).

Članak 7.

Ovo Rješenje stupa na snagu 1. siječnja 2010. godine i objavit će se u »Narodnim novinama«.

Broj: 511-01-152-74815/2009.

Zagreb, 1. prosinca 2009.

Ministar
Tomislav Karamarko, v. r.

Rješenje, NN 146/2009-3565